คลังรายได้พุ่งรับเศรษฐกิจฟื้น
นายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เปิดเผยว่า ผลการจัดเก็บรายได้รัฐบาลสุทธิในช่วง 2 เดือนแรกของปีงบประมาณ 60 (ต.ค.-พ.ย.59) จัดเก็บได้ 369,966 ล้านบาท สูงกว่าประมาณการตามเอกสารงบประมาณ 19,734 ล้านบาท หรือ 5.6% สูงกว่าช่วงเดียวกันปีที่แล้ว 6.5% มีสาเหตุจากการนำส่งรายได้ของรัฐวิสาหกิจ การจัดเก็บรายได้ของหน่วยงานอื่น และการจัดเก็บภาษีน้ำมันสูงกว่าประมาณการ,ขณะที่ภาวะเศรษฐกิจไทยในเดือน พ.ย.59 ปรับตัวดีขึ้นได้รับปัจจัยบวกจากการส่งออกสินค้าที่ขยายตัวได้สูงถึง 10.2% ต่อปี มีมูลค่า 18,900 ล้านดอลลาร์สหรัฐฯ โดยขยายตัวได้ดีในทุกกลุ่มสินค้า ทั้งเกษตรกรรมอิเล็กทรอนิกส์ เครื่องใช้ไฟฟ้า อย่างไรก็ตาม ยังต้องติดตามการลงทุนภาครัฐ เพราะมีหลายโครงการที่เริ่มดำเนินการแล้วในปีงบประมาณปี 60 ซึ่งเริ่มตั้งแต่วันที่ 1 ต.ค.-13 ธ.ค.59 มีการเบิกจ่ายงบประมาณรวม 890,000 ล้านบาท เป็นการเบิกจ่ายงบลงทุน 70,000 ล้านบาท ซึ่งส่วนใหญ่เป็นโครงการของกระทรวงคมนาคม ดังนั้นหากการเบิกจ่ายภาครัฐมีประสิทธิภาพ จะเป็นปัจจัยบวกสนับสนุนการขยายตัวของเศรษฐกิจไทยให้ขยายตัวได้ 3.3% ในปีนี้ และขยายตัว 3.4% ในปีหน้า.
ผลการจัดเก็บรายได้รัฐบาลสุทธิในช่วง 2 เดือนแรกของปีงบประมาณ 60 (ต.ค.-พ.ย.59) จัดเก็บได้ 369,966 ล้านบาท สูงกว่าประมาณการตามเอกสารงบประมาณ 19,734 ล้านบาท หรือ 5.6% สูงกว่าช่วงเดียวกันปีที่แล้ว 6.5% มีสาเหตุจากการนำส่งรายได้
กฤษฎา จีนะวิจารณะ,สศค.,ภาวะเศรษฐกิจไทย,คลังรายได้พุ่ง